पाएं अपने शहर की ताज़ा ख़बरें और फ्री ई-पेपरडाउनलोड करें
चकेरी क्षेत्र के गांवों में लोग कोरोना को लेकर गंभीर नजर नहीं आ रहे हैं और वे गाइडलाइन की पालना भी नहीं कर रहे हैं। कुंडेरा के बाजारों में दुकानदार अपनी दुकानों में अंदर ग्राहकों को लेकर के सामान दे रहे हैं। कोरोना के आड़ में कई दुकानदार मनचाही दर वसूल रहे हैं। प्रशासन के आते ही दुकानें बंद हो जाती है और प्रशासन व पुलिस के जाते ही पुन: खुल जाती है। कपड़े के व्यापारी शादी विवाह होने के कारण मनचाही रेट पर कपड़ा दे रहे हैं। इसी तरह जर्दा, बीड़ी, सिगरेट की कालाबाजारी भी जोरों से चल रही है। ग्रामीण क्षेत्र होने के नाते ज्यादा यहां ज्यादा बंदिशें नहीं है।
बाजार में हमेशा चहल पहल रहती है। इसी तरह कुंडेरा के बैंक ऑफ बड़ौदा की शाखा पर कोई गार्ड नहीं होने से लोग वहां भीड़ के रूप में जमा हो रहे हैं। दो गज की दूरी का पालन नहीं हो रहा है।झोलाझाप चिकित्सक कमा रहे मोटा मुनाफा : कुंडेरा सहित ग्रामीण क्षेत्र में इन दिनों मेडिकल की दुकान खोल कर बैठे झोलाछाप चिकित्सक मोटा मुनाफा कमा रहे हैं। ग्रामीण क्षेत्र के लोग डॉक्टर के पास आने की अपेक्षा उनके पास में इलाज कराना ज्यादा उचित समझते हैं। कुंडेरा गांव में करीबन आठ दुकानें मेडिकल के रूप में संचालित है, जिन पर धड़ल्ले से मरीजों का उपचार किया जा रहा है, लेकिन आज तक कोई कार्रवाई नहीं हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn